Եժի Կուրիլովիչ

Եժի Կուրիլովիչ (), լեհ լեզվաբան, հնդեվրոպական, սեմական և ընդհանուր լեզվաբանության մասնագետ։

Լեհական ԳԱ անդամ (1931 թվականից)։ Ժամանակակից կառուցվածքային լեզվաբանության հիմնադիրներից։ ԼԺՀ-ի պետական մրցանակի կրկնակի դափնեկիր (1955, 1964)։ Արտասահմանյան մի շարք ակադեմիաների պատվավոր անդամ, Սորբոնի (1957 թվականից) և Դուբլինի (1959 թվականից) համալսարանների դոկտոր։ Սովորել է Լվովում, Վիեննայում և Փարիզում (Ա. Մեյեի մոտ)։ Լվովի (1929-1945), Վրոցլավի (1946-1948) և Կրակովի Յագելոնի (1948 թվականից) համալսարանների պրոֆեսոր։ Հրատարակել է հնդեվրոպական լեզուների հնչյունաբանությանը և ձևաբանությանը նվիրված մի շարք ուսումնասիրություններ, որոնցում օգտագործվում են նաև հայերենի, որպես հնդեվրոպական լեզվի, իրողությունները։

Ծանոթագրություններ 

Լեհ լեզվաբաններ
1895 ծնունդներ
1978 մահեր
Լվովի համալսարանի շրջանավարտներ
Հնդեվրոպագետներ
Բրիտանական ակադեմիայի թղթակից-անդամներ
Ավստրիական «Գիտության և արվեստի համար» պատվո խաչի ասպետներ